32000R0341
L 043/19
JURNALUL OFÍCIAL AL UNIUNII EUROPENE
REGULAMENTUL (CE) NR. 341/2000 AL COMISIEI
din 15 februarie 2000
de fixare a cursului de schimb aplicabil anumitor ajutoare directe și măsuri de natură structurală și ecologică
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2799/98 al Consiliului din 15 decembrie 1998 de stabilire a unui sistem agromonetar pentru moneda euro (1),
având în vedere Regulamentul (CE) nr. 1410/1999 al Comisiei de modificare a Regulamentului (CE) nr. 2808/98 de stabilire a normelor de aplicare a sistemului agromonetar pentru moneda euro în agricultură, (2) în special articolul 2,
întrucât:
(1)
În conformitate cu articolul 42 din Regulamentul (CE) nr. 2342/1999 al Comisiei din 28 octombrie 1999 (3), de stabilire a normelor de aplicare a Regulamentului (CE) nr. 1254/1999 al Consiliului privind organizarea comună a pieței în sectorul cărnii de vită și mânzat în ceea ce privește programul de prime (4), data depunerii cererii constituie elementul practic pentru determinarea anului în care sunt înregistrate animalele care beneficiază de programele de prime în sectorul cărnii de vită și mânzat. În conformitate cu articolul 43 din respectivul regulament, convertirea în moneda națională a sumelor reprezentând primele și a plăților de extensificare se realizează pe baza mediei, calculată pro rata temporis, a cursurilor de schimb aplicabile în luna decembrie a anului precedent celui de înregistrare.
(2)
În conformitate cu articolul 4 alineatul (2) din Regulamentul (CE) nr. 2808/98 al Comisiei din 22 decembrie 1998 de stabilire a normelor de aplicare a sistemului agromonetar pentru utilizarea monedei euro în agricultură (5), modificat ultima dată de Regulamentul nr. 1410/1999, faptul generator al cursului de schimb în cazul sumelor de natură structurală sau ecologică este 1 ianuarie a anului în timpul căruia este luată decizia de acordare a ajutorului. În conformitate cu articolul 4 alineatul (3) din Regulamentul (CE) nr. 2808/98, cursul de schimb care trebuie folosit este media cursurilor de schimb aplicabile în timpul lunii precedente datei faptului generator, calculată pro rata temporis.
(3)
În conformitate cu articolul 12 din Regulamentul nr. 293/98 al Comisiei din 4 februarie 1998 de stabilire a faptelor generatoare aplicabile produselor din sectorul fructelor, produselor prelucrate din legume și fructe și parțial plantelor vii și produselor floricole, precum și anumitor produse enumerate în anexa I la tratat și de abrogare a Regulamentului (CEE) nr. 1445/93 (6), modificat ultima dată de Regulamentul (CE) nr. 1410/1999, cursul de schimb aplicabil pentru conversia anuală în moneda națională a ajutorului maxim pe hectar în vederea îmbunătățirii calității și comercializării nucilor și fixat în articolul 2 din Regulamentul (CEE) nr. 790/89 al Consiliului (7), modificat ultima dată de Regulamentul (CEE) nr. 1825/97 al Comisiei (8), reprezintă media cursurilor de schimb aplicabile în timpul lunii precedente datei de 1 ianuarie a perioadei anuale de referință, în sensul articolului 19 din Regulamentul (CEE) nr. 2159/89 al Comisiei (9), modificat ultima dată de Regulamentul (CE) nr. 1363/95 (10), calculată pro rata temporis.
(4)
În conformitate cu articolul 6 alineatul (2) din Regulamentul (CEE) nr. 2700/93 al Comisiei din 30 septembrie 1993 privind normele de aplicare a primelor pentru producătorii de carne de ovine și caprine (11), modificat ultima dată de Regulamentul (CE) nr. 1410/1999, cursul de schimb aplicabil sumei reprezentând soldul primelor din sectorul cărnii de ovine este media cursurilor de schimb aplicabile în timpul lunii ce precede ultima zi a anului de comercializare pentru care este acordată prima, calculată pro rata temporis.
(5)
În conformitate cu articolul 6 alineatul (1) din Regulamentul (CEE) nr. 2700/93, cursul de schimb aplicabil sumei de plată în avans în sectorul cărnii de ovine reprezintă media cursurilor de schimb aplicabile în timpul lunii ce precede prima zi a anului de comercializare pentru care este acordată prima, calculată pro rata temporis,
ADOPTĂ PREZENTUL REGULAMENT:
Articolul 1
(1) Cursul de schimb aplicabil:
-
sumelor primelor din sectorul cărnii de vită și mânzat la care se referă Regulamentul (CE) nr. 1254/1999;
-
sumei maxime a ajutorului pe hectar în vederea îmbunătățirii comercializării în sectorul fructelor cu coajă și al roșcovelor stabilit de articolul 2 din Regulamentul nr. 790/89 și
-
sumelor de natură structurală și ecologică la care se referă articolul 5 din Regulamentul (CE) nr. 2799/98
este stabilit în anexa I.
(2) Cursul de schimb aplicabil sumei soldului și primei la care se referă articolul 5 alineatul (6) al patrulea paragraf din Regulamentul (CE) nr. 2467/98 al Consiliului (12) și deducerii la care se referă articolul 4 din Regulamentul (CEE) nr. 3493/90 al Consiliului (13) este stabilit în anexa II.
(3) Cursul de schimb aplicabil sumei de plată în avans la care se referă articolul 5 alineatul (6) al doilea paragraf din Regulamentul (CE) nr. 2467/98 și deducerii la care se referă articolul 4 al Regulamentului (CEE) nr. 3493/90 este stabilit în anexa III.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 februarie 2000.